amakuva yaga galakuha ovugeeri nelimanya . MATAYO 2 : 2 Aveye haliki wivuliywi mnami wa Vayuda ? Kigira kwalola eng'ereng'ani yeye ivugwi , kuuzi kumsigamira . Eng'ereng'ani yaali Yesu Kristo . Usome ivitabu yivi na ulalola ndi ; Baba ni liuva na mama nu mweli na avana ni tsing'ereng'ani . Amaloto ga Yosefu gamanyia ndi Baba weve , Yakobo ni Liuva na mama nu mweli na avamwavo Yosefu ne Tsing'ereng'ani . Yanza utevelitsi mulivulana lilio avandu vakwivula ni vaaha ukuduuka kumakura gaduka saba ( 7 ) naho likumi halala ni ihili yoyo kuli yivulana . Kandi teva umukana wawenya kuleta , ihili yeye na vivuli veve kuli wa vivulana . Ulwausoma kitabu yiki ulalora kuli " Musatsa mmoloomi " Herman Asava kuli yateveelidza mu livulwa lilie , ihili yeye , avivuli veve , mima jije , miyinzi jije , mukali weve , avana veve , amasomo gege ni vindu vindi vinyingi . Mulivulwa liange nikuveye avana vakekeke kwanyola avivuli , vitu ni vaveye namang'ana yaga kuli umundu vagana no undi nivenya kumanyana ku vahambane uvulina vwavo . Na amang'ana yaga ganzimila vudinyu vwene gagila ndamanya amang'ana ne miima ne tsihili tsia Valoogoli . amang'ana gene ni yaga ndi . Dada wovo ni vwaha ? _ Atonde _ _ Tonde ? _ Toonde Mang'ure A _ Mang'ure ? Mang'ure Ngwegwe A _ Ngwegwe ? _ Ngwegwe Avayanza A _ Vayanza ? _ Vagavo A _ Vagavo ? _ Vagavo Ninga ? _ Ninga Zatsa A _ Zatsa ? Zatsa Mmbo A _ Mmbo ? _ Mmbo Kavili A _ Kavili ? _ Kavili Nyambura A _ Nyambura ? _ Jibi Masha kuvulala wa Masha . Avana vange vashetsanga ambele ga Ndeda Masha . liovugasu. Avivuli vo mugitsi gwo muyai vatayanza kumoloma amang'ana amalulu ku mkali wo muyai na aveye ne inda mba . Kandi mkali no musatsa mtakubani mkali naveye ne inda mba . Ing'inga yindi umwana amanya atula ( mkali alogosa ) kigira liyoga lie nyumba anoho yivulwa ne miima imidamanu ijamwakola naveye muinda . Mwilwatsi Paul yaali ni kivuni lwa yahandikila Avakorintho ndi , mutasulana avene na avene vugila nimutalagani inyinga . Muduke kuva ne inyinga yo vweyangu vwo kusaala na muve halala . Kandi setani ataduka kumugelitsa kigira kulivula kwigaya lyenyu . Avandu vanyingi umusatsa no mukali vavetsa soni ukusaala nivenya kuva halala ma mulala kuvo atumikila tsingulu kuliva liavo lio muvili . Ma ulwo mkali ahelitsa umwana , uyu yivulangwa neliva ilie kilage kidamanu , ikilala kitula ku mama wewe ne kindi ku baba wewe . Umwana uhelitsiywi mulitumikilwa tsingulu avetsa umwana mudamanu mwene na adambitsa avivuli ne hiili yeye . Kigira ki kusaala ku chai ya kunwetsa kandi kusaala ku chokulia nikukili kulia navutswa nikuduka ku miyinzi jo muvili kuva soni ukusaala ? Niiva no vwoni ukusaala kugene yaga kigira ki mwenya kukola yaga ? Ni kigira ki mwenya umwana mwivuli ? Muletana kigila ki na mwenya ki nimuletani ? Na Nyasaye uwamulomba , yamulomba kigira ki ? Adamu na Hawa valasaala Nyasaye muliva liavo halala ngano . Nyasaye siyali avavalitsi uvwoni kuvo mba . Ngano miyinzi javo jagasitswa navana vavo . Inze nzegitsa yaga kuvakiivula avana - mukali no musatsa . Ni mwenya mwivuli avana avalahi na ve miima milahi , musaale nimukili kuva halala mu liiva lyienyu lie nyumba , ku Nyasaye agasitsi avana vinyu halala ne tsindaa tsienyu ku ulwivulu lwenyu